SET ปิดเช้ารีบาวด์ 11 จุด คลายกังวลเงินเฟ้อ-หวังท่องเที่ยวฟื้นหลังเปิดเมือง
SET ปิดเช้ารีบาวด์ 11 จุด คลายกังวลเงินเฟ้อหลังราคาน้ำมันร่วง-หวังท่องเที่ยวฟื้นหลังเปิดเมือง แนวโน้มช่วงบ่ายให้แนวต้านที่ 1,555 จุดและ 1,560 จุด แนวรับ 1,540 และ 1,530 จุด
SET ปิดเช้ารีบาวด์ 11 จุด คลายกังวลเงินเฟ้อหลังราคาน้ำมันร่วง-หวังท่องเที่ยวฟื้นหลังเปิดเมือง แนวโน้มช่วงบ่ายให้แนวต้านที่ 1,555 จุดและ 1,560 จุด แนวรับ 1,540 และ 1,530 จุด
7 ก.ค. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้แกว่งตัวอิงทางบวกตาม Sentiment บวก โดยเฉพาะปัจจัยในประเทศ เนื่องจากการท่องเที่ยวฟื้นตัวได้ดีหลังเปิดประเทศ  และคลายกังวลเงินเฟ้อเมื่อราคาน้ำมันปรับลงต่อเนื่อง ขณะที่ตลาดหุ้นภูมิภาคแกว่งตัวทั้งบวก-ลบ โดยประเด็นหลักที่ยังกดดันภาพรวมคือความกังวลการชะลอตัวเศรษฐกิจ ทำให้ upside แคบลง
อย่างไรก็ดี เช้านี้แม้ตลาดมี Sentiment เชิงบวก แต่ก็ควรระมัดระวัง เพราะพรุ่งนี้เป็นวันศุกร์ และจะมีการประกาศตัวเลขตัวเลขจ้างงานนอกภาคเกษตร อัตราว่างงาน ค่าจ้างแรงงานของสหรัฐนด้วย
สำหรับแนวโน้มตลาดในช่วงบ่าย ให้แนวต้าน 1,555 และ 1,560 จุด ส่วนแนวรับ 1,540 และ 1,530 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 2,121.43 ล้านบาท ปิดที่ 64.00 บาท เพิ่มขึ้น 2.00 บาท
PTTEP มูลค่าการซื้อขาย 1,844.67 ล้านบาท ปิดที่ 153.00 บาท ลดลง 2.50 บาท
BANPU มูลค่าการซื้อขาย 1,124.31 ล้านบาท ปิดที่ 12.10 บาท ลดลง 0.10 บาท
KBANK มูลค่าการซื้อขาย 1,111.36 ล้านบาท ปิดที่ 145.50 บาท ลดลง 2.00 บาท
BBL มูลค่าการซื้อขาย   934.47 ล้านบาท ปิดที่ 129.00 บาท ลดลง 2.50 บาท